Dôvodová správa 

Osobitná časť

Čl. I

K bodu 1 
Ustanovuje sa prechodné obdobie na dopredaj kozmetických výrobkov, ktoré obsahujú látky  regulované týmto nariadením vlády a ktoré boli umiestnené na trh pred nadobudnutím účinnosti tohto nariadenia vlády a prechodné obdobie na spotrebovanie starých obalov a dopredaj kozmetických výrobkov označených podľa doterajších predpisov.  

K bodu 2 
V prílohe č. 2 referenčnom čísle č. 450 sa upresňujú formy rastliny Verbena Lippia citriodora Kunth., ktoré sú zakázané používať do kozmetických výrobkov a odstraňuje technická chyba. Vedecký výbor pre bezpečnosť spotrebiteľa prišiel k záveru, že čistý extrakt verbeny je bezpečný  pre zdravie ľudí, ak je v kozmetických výrobkoch použitý v najvyššie prípustnej koncentrácii 0,2 %. Z tohto dôvodu je nutné túto formu vylúčiť zo zakázaných látok.

K bodu 3
p-fenyléndiamín (PPD) je v súčasnosti regulovaný v prílohe č. 3 časti 1 v rámci látok uvedených pod referenčným číslom 8. Vedecký výbor pre bezpečnosť spotrebiteľa po prehodnotení bezpečnosti PPD prišiel k záveru, že PPD ako vysoko účinný sezibilizátor výraznou mierou prispieva k výskytu kožných alergií u spotrebiteľov, ktorí používajú výrobky s jeho obsahom. Ako predbežné opatrenie na zníženie rizika alergií preto PPD vyberá z referenčného čísla 8 a reguluje samostatne pod referenčným číslom 8a. 

K bodu 4
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčnom čísle 8 novými rozšírenými bezpečnostnými informáciami.

K bodu 5
Do prílohy č. 3 časti 1 sa vkladá nové referenčné číslo 8a - p-fenyléndiamín (PPD) a ustanovujú sa podmienky jeho používania.

K bodu 6
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčnom čísle 8a novými rozšírenými bezpečnostnými informáciami.

K bodu 7
Toluén-2,5-diamín (PTD) je v súčasnosti regulovaný v prílohe č. 3 časti 1 v rámci látok uvedených pod referenčným číslom 9. Vedecký výbor pre bezpečnosť spotrebiteľa po prehodnotení bezpečnosti PTD prišiel k záveru, že PTD ako vysoko účinný sezibilizátor výraznou mierou prispieva k výskytu kožných alergií u spotrebiteľov používajúcich výrobky s jeho obsahom. Ako predbežné opatrenie na zníženie rizika alergií preto PTD vyberá z referenčného čísla 9 a reguluje ho samostatne pod referenčným číslom 9a.

K bodu 8
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčnom čísle 9 novými rozšírenými bezpečnostnými informáciami.

K bodu 9
Do prílohy č. 3 časti 1 sa vkladá nové referenčné číslo 9a toluén-2,5-diamín (PTD) a ustanovujú sa podmienky jeho používania.

K bodu 10
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčnom čísle 9a novými rozšírenými bezpečnostnými informáciami.

K bodu 11
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčnom čísle 16 novými rozšírenými bezpečnostnými informáciami.

K bodu 12
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčnom čísle 22 novými rozšírenými bezpečnostnými informáciami.

K bodu 13
Upravujú sa podmienky použitia zlúčenín fluóru v zubných pastách a požiadavky na bezpečnostné informácie, ktoré musia byť uvedené na obaloch zubných pást pre deti.

K bodu 14
Z názvu látky „Terpene terpenoids sinpine“ sa vypúšťa slovo sinpine, pretože uvedený prívlastok je v skutočnosti jej obchodnou značkou.

K bodu 15
Do zoznamu regulovaných látok sa v prílohe č. 3 časti 1 dopĺňa nová vonná látka s  referenčným číslom 151a.

K bodu 16 
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčných číslach 193 až 205 novými rozšírenými bezpečnostnými informáciami.

K bodu 17
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 1 referenčných číslach 202 a 203 novými rozšírenými bezpečnostnými informáciami.

K bodu 18
Vedecký výbor pre bezpečnosť spotrebiteľa prišiel k záveru, že čistý extrakt verbeny je bezpečný  pre zdravie ľudí, ak je v kozmetických výrobkoch použitý v najvyššie prípustnej koncentrácii 0,2 %. Z tohto dôvodu sa táto formu a podmienky jej použitia dopĺňajú do zoznamu č. 3 časti 1 ako referenčné číslo 206. 

K bodu 19
Vedecký výbor dospel k záveru, že Etyl lauroyl agrinát HCl je možné použiť aj na antimikrobiálne účely v mydlách a dezodorantoch a proti lupinám v šampónoch. V tomto prípade však najvyššie prípustná koncentrácia danej látky nesmie prekročiť koncentráciu 0,8 % a jej účel použitia musí byť zrejmý z prezentácie výrobku. Z uvedeného dôvodu sa príloha č. 3 časť 1 dopĺňa o danú látku s referenčným číslom 207.

K bodu 20
Vedecký výbor pre bezpečnosť spotrebiteľa prišiel k záveru, že neoxidačné látky HC Orange č. 2 a 2-hydroxyethylamino-5-nitroanisol sú bezpečné  pre zdravie ľudí, ak sú v kozmetických výrobkoch na farbenie vlasov dodržané najvyššie prípustné koncentrácie a spotrebiteľ bude na etikete upozornený na nebezpečenstvá, ktoré pri nedodržaní pokynov na použitie môže kozmetický výrobok predstavovať. Z tohto dôvodu sa tieto látky a podmienky ich použitia dopĺňajú do zoznamu č. 3 časti 1 ako referenčné čísla 208 a 209. 

K bodu 21
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 2 referenčných číslach 3 až 6, 12, 19 až 22, 25, 32 až 39 a 44 novými rozšírenými bezpečnostnými informáciami.

K bodu 22
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 2 referenčných číslach 10, 11, 16, 31, 49, 50 a 55 novými rozšírenými bezpečnostnými informáciami.

K bodu 23
Látky HC Orange č. 2 a 2-hydroxyethylamino-5-nitroanisol, ktoré boli dočasne povolené a uvedené v prílohe č. 3 časti 2 pod referenčnými číslami 26 a 29 sa z tejto prílohy musia vypustiť z dôvodu ich doplnenia do prílohy č. 3 časti 1.

K bodu 24
V záujme lepšieho informovania spotrebiteľov o možných negatívnych účinkoch oxidačných farieb na vlasy a zníženia rizika senzibilizácie spotrebiteľov upravuje sa označovanie oxidačných výrobkov na farbenie vlasov, ktoré obsahujú látku uvedenú v prílohe č. 3 časti 2 referenčných číslach 27, 48 a 56 novými rozšírenými bezpečnostnými informáciami.

K bodu 25
Vedecký výbor dospel k záveru, že Etyl lauroyl agrinát HCl je pre spotrebiteľov bezpečný, ak sa používa na konzerváciu kozmetických výrobkov v najvyššie prípustnej koncentrácii 0,4 %, preto danú látku dopĺňa do zoznamu č. 6. ako referenčné číslo 58.

K bodu 26
Príloha č. 17 - Zoznam preberaných právnych aktov Európskej únie sa dopĺňa o smernice Komisie 2009/129/ES, 2009/130/ES, 2009/134/ES, 2009/164/EÚ, 2010/3/EÚ a 2010/4/EÚ.

Čl. II
Dátum nadobudnutia účinnosti nariadenia vlády je v súlade s požiadavkami jednotlivých smerníc.